कनक : साढ़े कन्ने गै लंगदी ओदी सारी ध्याड़। मेरे थमां बी मती इन्दे कन्ने बनदी ही । ए बी उस कन्ने मता गै हिरख करन लगे हे। थोड़ा चिर नजरी नईं औंदी तां बेडौल होई जन्दे। दमै होई जन्दे हे। मिगी बी चगा नईं लगदा। असला च शैद पार्वती करी गै चम्बलगढ़ इन्ना शैल-सोह्‌न लग्गा हा। नईं तां उस सुन्न-मसान जंगलै अन्दर शाल दे रुखें ते नाले दे साथें इन्ने ध्याड़े कट्टने सौखा नईं हा। तां बी मगरा केई बारी सोचेया ऐ जे की होआ हा ओदे कन्नै इन्नै प्यार !